CELEX: 62012TA0066
Language: da
Date: 2014-06-04 00:00:00
Title: Sag T-66/12: Rettens dom af 4. juni 2014 — Sedghi og Azizi mod Rådet (Fælles udenrigs- og sikkerhedspolitik — restriktive foranstaltninger over for Iran med det formål at undgå nuklear spredning — indefrysning af midler — fjernelse fra listen over omhandlede personer og enheder — annullationssøgsmål — søgsmålsinteresse — medhold — begrundelsespligt — urigtigt skøn)

21.7.2014   
            
            
               DA
            
            
               Den Europæiske Unions Tidende
            
            
               C 235/13
            
         Rettens dom af 4. juni 2014 — Sedghi og Azizi mod Rådet
   (Sag T-66/12) (1)
   
   ((Fælles udenrigs- og sikkerhedspolitik - restriktive foranstaltninger over for Iran med det formål at undgå nuklear spredning - indefrysning af midler - fjernelse fra listen over omhandlede personer og enheder - annullationssøgsmål - søgsmålsinteresse - medhold - begrundelsespligt - urigtigt skøn))
   2014/C 235/17
   Processprog: engelsk
   
      Parter
   
   
      Sagsøgere: Ali Sedghi (Teheran, Iran) og Ahmad Azizi (London, Det Forenede Kongerige) (først ved solicitor S. Gadhia, solicitor S. Ashley, D. Wyatt, QC, og barrister M. Lester, derefter ved S. Ashley, D. Wyatt, M. Lester, solicitor A. Irvine og solicitor S. Jeffrey, og endelig ved S. Ashley, D. Wyatt, M. Lester, A. Irvine og solicitor S. Millar)
   
      Sagsøgt: Rådet for Den Europæiske Union (først ved M. Bishop, I. Rodios og B. Driessen, derefter ved M. Bishop og I. Rodios, som befuldmægtigede)
   
      Sagens genstand
   
   Principalt annullation med øjeblikkelig virkning af Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71), af Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran, og af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1), for så vidt som disse retsakter vedrører sagsøgerne, og subsidiært påstand om, at det fastslås, at artikel 19, stk. 1, litra b), og artikel 20, stk. 1, litra b), i Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39), artikel 16, stk. 2, i Rådets forordning (EU) nr. 961/2010 af 25. oktober 2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1), samt artikel 23, stk. 2, i forordning nr. 267/2010 ikke finder anvendelse på Ahmad Azizi.
   
      Konklusion
   
   
               1)
            
            
               Følgende retsakter annulleres, for så vidt som de vedrører Ali Sedghi og Ahmad Azizi:
               
                           —
                        
                        
                           Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran
                        
                     
                           —
                        
                        
                           Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran
                        
                     
                           —
                        
                        
                           Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.
                        
                     
         
               2)
            
            
               I øvrigt er det ufornødent at træffe afgørelse i sagen.
            
         
               3)
            
            
               Rådet for Den Europæiske Union betaler sagens omkostninger.
            
         
      (1)  EUT C 109 af 14.4.2012.